Dié indeks, wat deur die Verenigde Nasies opgestel is vir Internasionale Geluk-dag, neem faktore soos onder meer die vryheid om besluite te neem, vrygewigheid, deursigtigheid, gesondheid en inkomste in ag.
Volgens dié indeks, wat strek van 2005 tot 2016, is Noorweërs die gelukkigste mense ter wêreld, nadat die land Denemarke verbygesteek het.
Die verslag toon verder Afrika is ook nie ŉ gelukkige kontinent nie, met Suid-Afrika wat vir die tydperk van 2014 tot 2016 die sewende gelukkigste land in Afrika was. Somalië, wat die 5de plek beklee, het Suid-Afrika die loef afgesteek.